Boek: Hier is ŉ muis - Maroela Media
Louis Botha is aangewys as die wenner in die kategorie vir lesers van 7 tot 9 jaar vir sy boek, “Hier’s ’n muis”.
Aros en PretoriaFM stel met trots die eerste wenboek van 2017 se “Ken Jou Storie”-kompetisie bekend. Louis Botha se boek, Hier is ŉ muis, is geskik vir kinders van ouderdom 7 tot 9 jaar. Die illustrasies is gedoen deur Alex van Houwelingen.
Koerie Kerkmuis bly in die kerk se kantoor. Hy het vir hom ŉ snoesige huisie gebou agter die houtpaneel in ŉ stil hoekie van die vertrek. Hy het net een wens, en dit is om ŉ regte mensetand in die hande te kry. Maar dit kos baie geld, en waar gaan ŉ arme kerkmuis dit vandaan kry?
Uitgewer: Fontein Uitgewery
Die boek is direk beskikbaar by Fontein Uitgewery of Boekenhout Boekwinkel
Het jy nog altyd daarvan gedroom om ŉ kinderboek te skryf en uit te gee? Hier is jou kans! Gaan skryf in vir 2018 se “Ken Jou Storie”-skryfkompetisie.
Aros kinderboek nuwe vrystelling